Meteorologisk institutt kjører en modell som varsler værets bidrag til vannstanden fire ganger i døgnet. Modellen dekker området Nordsjøen, Norskehavet og norskekysten med en horisontal oppløsning på 4 km, og går fem døgn fremover i tid. Atmosfæretrykk og vindpådrag er de viktigste effektene som påvirker vannstanden. Observasjoner fra Kartverkets permanente vannstandsmålere brukes for å justere varslene kontinuerlig.